司马光
和圣俞咏昌言五物·缚虎图
孙生非画师，趣尚颇奇伟。
为人少谐合，不肯畜互子。
时时入深山，信足动百里。
萧然坐盘石，尽日曾不起。
精心忽有得，纵笔何恢诡。
万象皆自然，神工相青里。
流传落人间，万金易雨纸。
君家缚虎图，用意尤精緻。
虽云琐纽牢，观者犹披靡。
昔闻刘纲妻，制虎如犬豕。
系之床脚间，垂头受鞭箠。
孙生傥未见，画此变何理。
明知非世人，羽化实不死。
愿君它日归，置之成都市。
必有乘槎人，庶几能辨此。